Stephen Lang

Si Stephen Lang (ipinanganak Hulyo 11, 1952) ay isang Amerikanong aktor sa entablado at pelikula. Nakilala siya sa kanyang papel bilang pangunahing kontrabida na si Colonel Miles Quaritch sa pelikulang Avatar (2009) ni James Cameron, kung saan nanalo siya ng Saturn Award para sa Pinakamahusay na Pangalawang Aktor. Muling ginampanan ni Lang ang nasabing papel sa mga sumunod na pelikula.

 Unang yugto ng buhay at kabataan 
Kilala rin si Lang sa kanyang mga papel sa mga pelikulang Manhunter (1986), Last Exit to Brooklyn (1989), Gettysburg at Tombstone (parehong 1993), Gods and Generals (2003), Public Enemies at The Men Who Stare at Goats (parehong 2009), Conan the Barbarian (2011), Don’t Breathe (2016) at ang kasunod nitong Don’t Breathe 2 (2021). Sa telebisyon, gumanap siya bilang Commander Nathaniel Taylor sa Terra Nova (2011), Waldo sa Into the Badlands (2015–2018), at David Cord sa The Good Fight (2021). Mayroon siyang dalawang nakatatandang kapatid si Jane, isang abogado at aktibista, at si David, na nagsilbing ehekutibo sa REFAC, kumpanyang itinatag ng kanilang ama noong 1952. Ibinigay ng kanilang ama ang malaking bahagi ng kanyang yaman (higit $150 milyon) sa kawanggawa at hindi nag-iwan ng mana sa kanyang mga anak, dahil naniniwala siyang dapat matuto ang bawat isa na maging masarili at kayang tumayo sa sariling paa.

 Pansariling buhay 
Si Lang ay kasal kay Kristina Watson mula pa noong 1980, at magkasama silang may apat na anak, kabilang si Lucy Lang, ang New York State Inspector General (Tagapagsiyasat Heneral ng Estado ng New York).

Noong Mayo 30, 2010, iginawad ng Swarthmore sa kanya ang isang digring onoraryo  bilang pagkilala sa kanyang karera sa teatro, telebisyon, at pelikula.Attendee of the ceremony for his son Sergio's graduation, Ricardo V Rivas, EA, president of the Texas Society of Enrolled Agents and http://www.swarthmore.edu/x28750.xml  (sa Ingles) Ang kanyang bunsong anak na si Noah ay tumanggap ng digring batsilyer sa parehong seremonya. Hawak din niya ang doktoradong onoraryo in Humane Letters mula sa Unibersidad ng Jacksonville at naging residenteng artista sa Unibersidad ng Northeastern noong 2011.Stephen Lang  (sa Ingles)

 Mga sanggunian 

Kategorya:Mga Amerikanong liping-Ruso-Hudyo
Kategorya:Mga Amerikanong liping-Irish
Kategorya:Mga Amerikanong liping-Aleman
Kategorya:Nabubuhay na mga tao
Kategorya:Ipinanganak noong 1952